Številka: 093-3/2019/151

Datum: 18. 4. 2019

Zadeva: 2. delovni sestanek delovne skupine za trajni dialog z nevladnimi organizacijami v kulturi

Drugi delovni sestanek delovne skupine za trajni dialog z nevladnimi organizacijami v kulturi (v nadaljevanju: delovna skupina) je potekal v četrtek, 18. 4. 2019, z začetkom ob 9. uri, v veliki sejni sobi v pritličju Ministrstva za kulturo, Maistrova 10, 1000 Ljubljana.

Prisotni članice in člani: dr. Tomaž Simetinger, Teja Reba, Tomaž Zaniuk, Miha Kosovel, Primož Kristan, Jadranka Plut.

Odsotna članica in član: Nika Bezeljak, dr. Sašo Gazdič.

Ostali prisotni z MK: mag. Emilija Snoj, koordinatorka delovne skupine.

Dnevni red:

1. potrditev zapisnika prve seje delovne skupine,

2. obravnava gradiv, poslanih delovni skupini dne 8. 4. 2019,

3. razno.

**K 1. točki dnevnega reda**

Delovna skupina soglasno sprejme zapisnik prve seje delovne skupine.

**K 2. točki dnevnega reda**

Delovna skupina na podlagi razprave definira sedem točk (pri čemer se bo morda v nadaljevanju še oblikovala kakšna točka), ki predstavljajo izhodišča oz. smernice za nadaljnje delo.

1. Vprašanje javnega interesa (definicija javnega interesa).
2. Vprašanje regionalizacije oz. decentralizacije (regijski kulturni centri, mreža NVO …).
3. Vprašanje definiranja kvalitete umetniške produkcije (odnos med poklicnimi in ljubiteljskimi NVO, …).
4. Vprašanje financiranja (mehanizmi financiranja na lokalni ravni, med lokalno ravnijo in nacionalno, …)
5. Vprašanje definiranja NVO v zakonu (povezano s sistemskim financiranjem NVO).
6. Vprašanje dostopnosti in inkluzivnosti v kulturi.
7. Vprašanje spolne uravnoteženosti v kulturi.

Ministrstvo za kulturo si želi, da se okrog teh sedmih točk pripravi neko konkretno gradivo, z zastavljenimi cilji in ukrepi. Dobro bi bilo, da strukturno izhaja iz zasnove gradiva, ki temelji na treh sektorjih (javni, zasebni, nevladni).

Zunanji člani delovne skupine bodo med seboj dorekli način dela in priprave teh gradiv, delovna skupina pa se ponovno sreča **23. maja 2019 ob 9h v veliki sejni dvorani Ministrstva za kulturo**.

**K 3. točki dnevnega reda**

Vsebine pod točko razno ni.

Zapisala:

* mag. Emilija Snoj, koordinatorka skupine.

Po elektronski pošti poslati:

* vsem članicam in članom skupine.